CELEX: 
Language: da
Date: 2018-01-17 00:00:00
Title: KOMMISSIONENS FORORDNING (EU) …/… om erstatning af bilag I til Europa-Parlamentets og Rådets forordning (EF) nr. 396/2005

KOMMISSIONENS FORORDNING (EU) …/…
            
            
               af 17.1.2018
            
            
               om erstatning af bilag I til Europa-Parlamentets og Rådets forordning (EF) nr. 396/2005
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF
                  1
               , særlig artikel 4, og
            
            
               ud fra følgende betragtninger: 
            
            
               (1)De vegetabilske og animalske produkter, som de maksimalgrænseværdier for pesticidrester (i det følgende benævnt "MRL'er"), der er fastsat ved forordning (EF) nr. 396/2005, gælder for, jf. bestemmelserne i samme forordning, er opført i bilag I til forordningen.
            
            
               (2)Bilag I til nævnte forordning bør give yderligere oplysninger vedrørende de pågældende produkter, navnlig for så vidt angår de synonymer, der anvendes til at betegne produkterne, de videnskabelige navne for de arter, som produkterne tilhører, og den del af produktet, som de respektive MRL'er gælder for.
            
            
               (3)Ordlyden af teksten til fodnote 1 i bilag I, både del A og B, bør ændres for at undgå tvetydighed og forskellige fortolkninger, som den nuværende ordlyd har givet anledning til.
            
            
               (4)Der bør indsættes en ny fodnote 3 og en ny fodnote 4 i bilag I, del A, for at give yderligere oplysninger vedrørende den del af produktet, som MRL'erne for de pågældende produkter gælder for.
            
            
               (5)Der bør indsættes en ny fodnote 7 i bilag I, del A, for at præcisere, at MRL'erne for honning ikke gælder for andre biavlsprodukter på grund af deres forskellige kemiske egenskaber.
            
            
               (6)Der bør opføres yderligere produkter i bilag I, del B, for at placere dem i en specifik gruppe eller undergruppe i del A.
            
            
               (7)Fodnote 2, 3, 4, 5 og 6 i bilag I, del B, bør udgå, da de tidsfrister, der er fastsat i disse fodnoter, er udløbet.
            
            
               (8)Der bør indsættes en ny fodnote 2 i bilag I, del B, for at der kan gå en rimelig tid, før den ændrede klassifikation af produktet sojabønner/edamame finder anvendelse, således at fødevarevirksomhedslederne får mulighed for at opfylde de nye krav, som ændringen af produktklassifikationen vil medføre.
            
            
               (9)Unionens handelspartnere er blevet hørt i Verdensorganisationen, og deres bemærkninger er taget i betragtning.
            
            
               (10)Forordning (EF) nr. 396/2005 bør derfor ændres.
            
            
               (11)Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         
         
            
               VEDTAGET DENNE FORORDNING:
            
            
               Artikel 1
            
            
               Bilag I til forordning (EF) nr. 396/2005 erstattes af teksten i bilaget til nærværende forordning.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               For ikke at gribe forstyrrende ind i indsamlingen af prøver til det nationale flerårige overvågningsprogram for restkoncentrationer, der er baseret på kalenderår, finder den anvendelse fra den 1. januar 2018.
            
            
               Denne forordning er bindende i alle enkeltheder og gælder umiddelbart i hver medlemsstat. 
            
            
               Udfærdiget i Bruxelles, den 17.1.2018.
            
            
               
                     På Kommissionens vegne
               
               
                     Formand
                     Jean-Claude JUNCKER
               
               
            
         
         
            
                  
                     (1)
                  
                        EUT L 70 af 16.3.2005, s. 1.
               
            
      
    ---documentbreak--- 
      
         
         
            
               BILAG
            
            
               "Bilag I
            
            
               Del A
            
            
               Vegetabilske og animalske produkter, jf. artikel 2, stk. 1, som der gælder maksimalgrænseværdier for
            
            
               [Office of Publication: please insert Excel table Annex I, Part A]
            
            
               Del B
            
            
               Andre produkter, jf. artikel 2, stk. 1
            
            
               [Office of Publication: please insert Excel table Annex I, Part B]."